
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2065 

18 Σεπτεμβρίου 2015 


ΑΠΟΦΑΣΕΙ Σ 

Αριθμ. 3/5262 

Σύσταση Ανοιχτής Δομής Φιλοξενίας αιτούντων άσυ¬ 
λο, ευάλωτων ομάδων πολιτών τρίτων χωρών στον 
Ελαιώνα Αττικής. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 8Α του Ν. 3907/2011 «Ιδρυ¬ 
ση Υπηρεσίας Ασύλου και Υπηρεσίας Πρώτης Υποδο¬ 
χής, προσαρμογή της ελληνικής νομοθεσίας προς τις 
διατάξεις της Οδηγίας 2008/115/ΕΚ «σχετικά με τους 
κοινούς κανόνες και διαδικασίες στα κράτη - μέλη για 
την επιστροφή των παρανόμως διαμενόντων υπηκόων 
τρίτων χωρών» και λοιπές διατάξεις» (Α' 7), όπως ισχύει. 

2. Τις διατάξεις του άρθρου 23 παρ.θ του Ν. 4270/2014/ 
Α' 143). 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κωδικοποιήθηκε με το άρθρο πρώτο του Π.δ. 63/2005 
(Α' 98). 

4. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

5. Τις διατάξεις του Π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα Π.δ. 88/2012 (Α' 143), 
94/2012 (Α' 149) και 98/2012 (Α' 160), 131/2012 (Α' 239) και 
118/2013 (Α' 152). 

6. Τις διατάξεις του Π.δ. 24/2015 «Σύσταση και μετονο- 
μασία Υπουργείων, Μεταφορά της Γενικής Γραμματείας 
Κοινωνικών Ασφαλίσεων» (τ.Α' 20). 

7. Τις διατάξεις του άρθρου 27 Ν. 4320/2015 «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις» 
(Α' 29). 

8. Τις διατάξεις του Π.δ. 65/2015 (Α' 106) «Διορισμός 
Υπουργών, Αναπληρωτών Υπουργών και Υφυπουργών». 


9. Την υπ’ αριθ. Υ14/29-08-2015 απόφαση της Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Ιωάννη Μουζάλα» (ΦΕΚ 1866/Β'/29.08.2015). 

10. Την υπ’ αριθμ. Υ15/29-08-2015 απόφαση της Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Αντώνιο Μακρυδημήτρη» (ΦΕΚ 1866/Β'/29.08.2015). 

11. Την υπ’ αριθ. 11.1/2166 4-5-2015 απόφαση της Ανα- 
πληρώτριας Υπουργού Εσωτερικών και Διοικητικής Ανα¬ 
συγκρότησης Αναστασίας Χριστοδουλοπούλου «Μετα¬ 
βίβαση αρμοδιοτήτων στο Διευθυντή της Υπηρεσίας 
Πρώτης Υποδοχής» (ΦΕΚ 781/Β'/4-5-2015). 

12. Τις διατάξεις του Π.δ. 102/2012 «Οργάνωση και Λει¬ 
τουργία Υπηρεσίας Πρώτης Υποδοχής στο Υπουργείο 
Δημόσιας Τάξης και Προστασίας του Πολίτη» (Α' 169), 
όπως τροποποιήθηκε με το άρθρο 110 του Ν.4172/2013 
(Α' 167) και τα άρθρα 121 -122 του Ν. 4249/2014 (Α' 73). 

13. Την με αριθ. 11.1/6343 υπουργική απόφαση (Β' 3295) 
«Γενικός Κανονισμός Λειτουργίας Δομών Φιλοξενίας 
υπηκόων τρίτων χωρών που λειτουργούν με μέριμνα 
της Υ.Π.Υ» (ΦΕΚ Β' 3295/9-12-2014). 

14. Τις διατάξεις του Π.δ. 113/2010 «Ανάληψη υποχρε¬ 
ώσεων από τους διατάκτες» (Α' 194). 

15. Το από 13/8/2015 «Μνημόνιο συνεργασίας με σκοπό 
την ίδρυση και λειτουργία Χώρου Προσωρινής Φιλοξε¬ 
νίας Νεοεισερχόμενων Πολιτών Τρίτων Χωρών στην 
περιοχή της Αττικής» που υπεγράφη από τον Υπουργό 
Εσωτερικών και Διοικητικής Ανασυγκρότησης Νικόλαο 
Βούτση, τον Υπουργό Υγείας Παναγιώτη Κουρουπλή, 
τον Υπουργό Επικράτειας Αλέξανδρο Φλαμπουράρη και 
τους Αναπληρωτές Υπουργούς Εσωτερικών και Διοικη¬ 
τικής Ανασυγκρότησης Αναστασία Χριστοδουλοπούλου 
και Ιωάννη Πανούση, Οικονομίας, Υποδομών, Ναυτιλίας 
και Τουρισμού Θεόδωρο Δρίτσα, Εργασίας, Κοινωνικής 
Ασφάλισης και Κοινωνικής Αλληλεγγύης Θεανώ Φωτί¬ 
ου, για την αντιμετώπιση της έκτακτης ανάγκης που 
έχει δημιουργηθεί από τη διαμονή νεοεισερχόμενων 
πολιτών τρίτων χωρών στην περιοχή του Πεδίου του 
Άρεως, τις ανάγκες στέγασης του εν λόγω πληθυσμού 
που περιλαμβάνει ευάλωτες ομάδες προσώπων και δι¬ 
καιούμενους προσφυγικής προστασίας, καθώς και τους 
κινδύνους στη δημόσια υγεία από τη διατήρηση της 
υφιστάμενης κατάστασης. 

16. Την υπ’ αριθ. 906 από 31.8.2015 πράξη του Δη¬ 
μοτικού Συμβουλίου του Δήμου Αθηναίων που αφορά 
την έγκριση για την προσωρινή παραχώρηση χρήσης 
τμήματος εκτάσεως 12.506 τ.μ. του επί της οδού Αγίου 
Πολυκάρπου 87 Δημοτικού Ακινήτου για την ίδρυση και 
λειτουργία χώρου φιλοξενίας νεοεισερχομένων πολιτών 
τρίτων χωρών. 

17. Το από 27/08/2015 υπ’ αριθ. 38213/7347 έγγραφο 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, με το οποίο βεβαιώνεται ότι 
από την υπόψη κοινή υπουργική απόφαση για τη σύ¬ 
σταση Δομής Φιλοξενίας στον Ελαιώνα δεν προκαλείται 
δαπάνη στον προϋπολογισμό του Υπουργείου για τη δε 
λειτουργία των προγραμμάτων υποδοχής και φιλοξε¬ 
νίας δικαιούχων προστασίας που φιλοξενούνται στον 
Ελαιώνα, η προκαλούμενη δαπάνη βαρύνει τον κωδικό 
ΠΔΕ 2015ΣΕ09300000 στον οποίο έχει εγγράφει πίστω¬ 
ση ύψους 4,5 εκ. ευρώ. 

18. Το γεγονός ότι από τις διατάξεις της παρούσας 
προκαλείται δαπάνη η οποία αφορά τη χρηματοδότηση 
της λειτουργίας της Ανοιχτής Δομής Φιλοξενίας Νεοει- 
σερχομένων Πολιτών Τρίτων Χωρών στην Αττική ποσού 
έως 175.000 ευρώ περίπου και η οποία θα καλυφθεί από 
τις πιστώσεις της ΣΑΕ093 του ΠΔΕ του Υπουργείου 
Εργασίας, Κοινωνικής Ασφάλισης και Κοινωνικής Αλ¬ 
ληλεγγύης, όπως αναφέρεται στο σημείο 16. 

19. Τις άμεσες και επείγουσες ανάγκες φιλοξενίας 
αιτούντων άσυλο, ευάλωτων ομάδων πολιτών τρίτων 
χωρών στην περιοχή της Αττικής. 

20. Την αριθ. 40813/274/15-9-2015 εισήγηση της Γεν. Δ/ 
νσης της Οικ. Υπηρεσίας του Υπ. Εργασίας, Κοιν. Ασφά¬ 
λισης και Κοιν. Αλληλεγγύης, αποφασίζουμε: 

1. Συνίσταται Δομή Φιλοξενίας αιτούντων άσυλο, ευά¬ 
λωτων ομάδων πολιτών τρίτων χωρών δυναμικότητας 
εξακοσίων θέσεων (600) στην περιοχή του Ελαιώνα 


Αττικής (Βοτανικός), σε τμήμα εκτάσεως 12.506 τ.μ. του 
επί της οδού Αγίου Πολυκάρπου 87 δημοτικού ακινήτου 
του Δήμου Αθηναίων, για την αντιμετώπιση επειγουσών 
αναγκών φιλοξενίας του εν λόγω πληθυσμού που περι¬ 
λαμβάνει ευάλωτες ομάδες προσώπων και δικαιούμε¬ 
νους διεθνούς προστασίας. 

2. Η Δομή Φιλοξενίας τελεί υπό την εποπτεία της 
Υπηρεσίας Πρώτης Υποδοχής, η οποία είναι αρμόδια 
για τη διαχείριση της καθημερινής λειτουργίας της. Το 
Υπουργείο Εργασίας, Κοινωνικής Ασφάλισης και Κοι¬ 
νωνικής Αλληλεγγύης συμπράττει στη λειτουργία της 
Δομής μέσω των υλοποιούμενων προγραμμάτων του 
για τις ευπαθείς ομάδες. 

3. Η Δομή Φιλοξενίας αιτούντων άσυλο, ευάλωτων 
ομάδων πολιτών τρίτων χωρών έχει προσωρινό χαρα¬ 
κτήρα και θα λειτουργήσει για χρονικό διάστημα έως 
31-12-2015. 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2015 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΕΣΩΤΕΡΙΚΩΝ ΕΣΩΤΕΡΙΚΩΝ 

ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΑΝΤΩΝΙΟΣ ΜΑΚΡΥΔΗΜΗΤΡΗΣ ΙΩΑΝΝΗΣ ΜΟΥΖΑΛΑΣ 

ΟΙΚΟΝΟΜΙΑΣ ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΟΙΚΟΝΟΜΙΚΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΜΟΥΣΤΑΚΑΣ 

